Након избора Данијела Пасареле на место селектора, руководство фудбалског савеза је од њега тражило да у репрезентацију уведе дисциплину. Због тога су уведена многа строга правила а међу њима је било и правило о прописаној дужини косе. Зато је захтевано од дугокосих репрезентативаца да се ошишају. Том правилу се поред Каниђе успротивио и Габријел Батистута па су одстрањени из репрезентације. Батистута се касније предомислио и ошишао. Тек након избора Марсела Бјелсе за селектора Каниђа је поново позван у репрезентацију. Бјелса га је уврстио на списак играча за светско првенство 2002. али је све мечеве преседео на клупи. На утакмици против Шведске, на којој је Аргентина елиминисана са првенства, Каниђа је искључен јер је са клупе за резервне играче вређао судију.